Brüssel 03.12.2004

KOM(2004)771 lõplik

Ettepanek

NÕUKOGU MÄÄRUS

millega kehtestatakse kolmandates riikides töötavate Euroopa ühenduste ametnike, lepinguliste ja ajutiste töötajate ning osade ametnike, kes jäävad kümnes uues liikmesriigis ametisse maksimaalselt 15 kuuks pärast ühinemist, töötasude suhtes alates 1. juulist 2004 kohaldatavad paranduskoefitsiendid

(komisjoni esitatud)

SELETUSKIRI

I. 5. oktoobri 1987. a määrusega (Euratom, ESTÜ, EMÜ) nr 3019/87 muudeti personalieeskirju, lisades X lisa, mis sisaldab kolmandates riikides töötavate Euroopa ühenduste ametnike suhtes kohaldatavaid eri- ja erandsätteid.

Eelkõige kehtestati spetsiifiline rahaline süsteem ning uue lisa artiklites 11, 12 ja 13 käsitletakse nimetatud riikides töötavate ametnike töötasusid. Selle süsteemi kohaselt makstakse töötasu Belgias eurodes, kuid seda võib kas täies ulatuses või osaliselt maksta ka töökohariigi vääringus. Sel juhul kohaldatakse kohalikus vääringus makstava töötasu osa suhtes paranduskoefitsienti.

Alates uute personalieeskirjade jõustumisest 1. mail 2004 (22. märtsi 2004. aasta määrus (EÜ, Euratom) nr 723/2004) kohaldatakse kõnealust spetsiifilist rahalist süsteemi ka lepinguliste töötajate suhtes.

Vastavalt nimetatud lisa artiklile 13 pidi nõukogu iga kuue kuu tagant kehtestama kolmandates riikides kohaldatavad paranduskoefitsiendid.

18. juuli 1988. a määrusega (ESTÜ, EMÜ, Euratom) nr 2175/88 kehtestas nõukogu esimesed paranduskoefitsiendid, mida kohaldati alates 10. oktoobrist 1987.

Nõukogu määras viimased paranduskoefitsiendid 5. oktoobri 2004. aasta määrusega (EÜ, Euratom) nr 1785/2004, mis jõustusid alates 1. jaanuarist 2004.

Kümne uue liikmesriigi ühinemislepingu artikli 33 lõige 4 moodustab õigusliku aluse personalieeskirjade X lisa (väljaspool ühendust töötavale personalile kohaldatavad eeskirjad) laiendamiseks ametnikele, kes jäävad ametisse kümnes uues liikmesriigis maksimaalselt 15 kuuks pärast ühinemist. Seepärast tuleks uute liikmesriikide suhtes kehtestada paranduskoefitsiendid vastavalt personalieeskirjade XI ja X lisale.

Uute personalieeskirjade X lisa artiklile 13 peab nõukogu edaspidi kehtestama kolmandates riikides kohaldatavad paranduskoefitsiendid üks kord aastas.

Käesolev ettepanek käsitleb kolmandates riikides töötavate Euroopa ühenduste ametnike, lepinguliste ja ajutiste töötajate ning osade ametnike, kes jäävad kümnes uues liikmesriigis ametisse maksimaalselt 15 kuuks pärast ühinemist, töötasude suhtes alates 1. juulist 2004 kohaldatavate paranduskoefitsientide kehtestamist.

Kõnealused paranduskoefitsiendid kehtestatakse esimest korda aasta baasil.

Selle mõju eelarvele on tühine, kui arvestada delegatsioonide töö kogueelarvet.

Töö tasustamise süsteem väljaspool ühendust rajaneb põhimõttel, mille kohaselt kolmandates riikides töötavatele ametnikele kohalikus valuutas makstava töötasu ostujõud peab olema võrdne Brüsselis makstava töötasu ostujõuga.

Selle põhimõtte rakendamine põhineb Eurostati arvutatud ostujõupariteetidel. Paranduskoefitsient on tegur, mis saadakse ostujõupariteedi jagamisel vahetuskursiga. Paranduskoefitsientide kehtestamisel on peamine toiming seega mitmesuguste töökohariikide ja Brüsseli vaheliste ostujõupariteetide väljaarvutamine.

Kasutatavad vahetuskursid kehtestatakse vastavalt finantsmääruse üksikasjalikele rakenduseeskirjadele ning vastavad paranduskoefitsientide kehtestamise kuupäevale.

Tabelis A on esitatud kõikide töökohariikide ostujõupariteedid, vastavad vahetuskursid ja nendest tulenevad paranduskoefitsiendid 2004. aasta juulis.

Tabelis B näidatakse tabelis A toodud arvude muutust protsentides kõikide töökohariikide puhul, võrreldes viimati jõustunud määruses kehtestatuga.

LISA

TABEL A

+++++ TABLE +++++

LISA

TABEL B

+++++ TABLE +++++

Ettepanek

NÕUKOGU MÄÄRUS

millega kehtestatakse kolmandates riikides töötavate Euroopa ühenduste ametnike, lepinguliste ja ajutiste töötajate ning osade ametnike, kes jäävad kümnes uues liikmesriigis ametisse maksimaalselt 15 kuuks pärast ühinemist, töötasude suhtes alates 1. juulist 2004 kohaldatavad paranduskoefitsiendid

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse Euroopa ühenduste ametnike personalieeskirju ning ühenduste muude teenistujate suhtes kohaldatavaid eeskirju, mis on kehtestatud määrusega (EMÜ, Euratom, ESTÜ) nr 259/68,[1] viimati muudetud määrusega (EÜ, Euratom) nr 857/2004,[2] eriti selle X lisa artikli 13 esimest lõiku,

võttes arvesse kümne uue liikmesriigi ühinemislepingut, eriti selle artikli 33 lõiget 4,

võttes arvesse komisjoni ettepanekut,

ning arvestades järgmist:

Tuleb võtta arvesse elukalliduse muutumist ühendusevälistes riikides ning seetõttu tuleb kehtestada paranduskoefitsiendid, mida kohaldatakse kolmandates riikides töötavatele Euroopa Ühenduste ametnikele, lepingulistele ja ajutistele töötajatele ning osadele ametnikele, kes jäävad kümnes uues liikmesriigis ametisse maksimaalselt 15 kuuks pärast ühinemist, töökohariigi vääringus makstava töötasu suhtes alates 1. juulist 2004.

Paranduskoefitsiendid, mida kohaldati määruse (EÜ, Euratom) nr 1785/2004[3] alusel, võivad tagasiulatuvalt kaasa tuua töötasude kohandamise saaja kasuks või kahjuks.

Juhuks, kui töötasud peaksid uute paranduskoefitsientide tulemusena suurenema, on vaja ette näha lisamaksed.

Juhuks, kui töötasud peaksid uute paranduskoefitsientide tulemusena vähenema, on vaja ette näha enammakstud summade tagasimaksed, mis hõlmavad ajavahemikku 2004. aasta 1. juulist käesoleva määruse jõustumise kuupäevani.

Tuleb sätestada, et tagasimaksed võivad hõlmata maksimaalselt kuue kuu pikkust ajavahemikku enne käesoleva määruse jõustumist ning et otsuse mõju võib ulatuda maksimaalselt kaheteistkümnele kuule alates selle vastuvõtmisest, nagu on ette nähtud ka nende paranduskoefitsientide puhul, mida kohaldatakse ühendusesiseselt Euroopa ühenduste ametnike ja muude teenistujate töötasude ja pensionide suhtes,

ON VASTU VÕTNUD KÄESOLEVA MÄÄRUSE:

Artikkel 1

Paranduskoefitsiendid, mida alates 1. juulist 2004 kohaldatakse kolmandates riikides töötavate Euroopa ühenduste ametnike ning lepinguliste ja ajutiste töötajate töötasude suhtes ning nende ametnike suhtes, kes jäävad kümnes uues liikmesriigis ametisse maksimaalselt 15 kuuks pärast ühinemist, töökohariigi valuutas makstud töötasude suhtes on esitatud lisas.

Kõnealuste töötasude arvutamisel rakendatavad vahetuskursid on kooskõlas finantsmääruse üksikasjalike rakenduseeskirjadega ning vastavad esimeses lõigus ettenähtud kuupäevale.

Artikkel 2

Kui töötasud lisas kehtestatud paranduskoefitsientide tulemusel suurenevad, sooritavad vastavad institutsioonid tagasiulatuvaid lisamakseid.

Kui töötasud lisas kehtestatud paranduskoefitsientide tulemusel vähenevad, kohandavad vastavad institutsioonid 2004. aasta 1. juuli ja määruse jõustumise kuupäeva vahel makstud töötasusid tagasiulatuvalt tasusaaja kahjuks.

Tagasiulatuvad kohandused, mis tähendavad enammakstud summa tagasimaksmist, võivad puudutada maksimaalselt kuue kuu pikkust ajavahemikku enne määruse jõustumise kuupäeva. Tagasimaksed hõlmavad maksimaalselt kaheteistkümne kuu pikkust ajavahemikku alates samast kuupäevast.

Artikkel 3

Käesolev määrus jõustub Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

LISA

+++++ TABLE +++++

FINANTSSELGITUS

1. TOIMINGU NIMETUS

Nõukogu määruse ettepanek käsitleb kolmandates riikides töötavate Euroopa ühenduste ametnike, lepinguliste ja ajutiste töötajate ning osade ametnike, kes jäävad kümnes uues liikmesriigis ametisse maksimaalselt 15 kuuks pärast ühinemist, töötasude suhtes alates 1. juulist 2004 kohaldatavate paranduskoefitsientide kehtestamist.

2. ASJAOMANE EELARVERIDA

XX-010102-01

3. ÕIGUSLIK ALUS

Personalieeskirjade X lisa artiklid 12 ja 13

4. FINANTSTAGAJÄRJED

4.1 Reaalkulude esialgne prognoos 2004. 125 139 579 eurot aastaks (10 428 298,25 eurot ühe kuu kohta) (1)

4.2 2004. a juuli paranduskoefitsientide kohaldamise hinnanguline mõju - 11 814,59 eurot (2)

4.3 Kuue kuu kulude prognoos [(2) x 6] - 70 887,54 eurot

4.4 Aasta kulude prognoos [(2) x 12] - 141 775,08 eurot

4.5 Mõju prognoositud reaalkulutustele [(2) : (1)] - 0,11329356%

Need finantstagajärjed ei hõlma komisjoni poolt igal kuul kehtestatavate üleminekukoefitsientide tagajärgi.

[1] EÜT L 56, 4.3.1968, lk 1.

[2] ELT L 161, 30.4.2004, lk 11

[3] ELT L 317, 16.10.2004, lk 1.